Κύπελλο Ελλάδας πετοσφαίρισης ανδρών 2023-2024

Το **[[Κύπελλο Ελλάδας πετοσφαίρισης ανδρών|Κύπελλο Ελλάδας βόλεϊ ανδρών]] για την περίοδο 2023–24** ήταν η 36η διοργάνωση στην ιστορία του θεσμού, και διοργανώθηκε από την ΕΟΠΕ. Η συμμετοχή ήταν υποχρεωτική για τις ομάδες της Βόλεϊ Λιγκ 2023-24, και προαιρετική για τις ομάδες της Πρε Λιγκ και της Α΄2 κατηγορίας. Συμμετείχαν συνολικά 17 ομάδες· οι 9 ομάδες της Βόλεϊ Λιγκ 2023-24, 3 ομάδες από την Πρε Λιγκ και 5 ομάδες από την Α΄2.
Οι αγώνες ξεκίνησαν στις 13 Δεκεμβρίου 2023 και ολοκληρώθηκαν με το Φάιναλ-φορ, που διεξήχθη στη Λάρισα στις 29 και 30 Μαρτίου 2024. Κυπελλούχος αναδείχθηκε ο Ολυμπιακός Πειραιώς για 17η φορά στην ιστορία του. Πολυτιμότερος Παίκτης (MVP) αναδείχθηκε ο Δημήτρης Τζούριτς.

## Α' Φάση
Δεν διεξήχθη και οι ομάδες της Α΄2 Εθνικής Κατηγορίας Ανδρών που δήλωσαν συμμετοχή προκρίθηκαν στην Β’ Φάση.
Οι ομάδες αυτές ήταν: Αρμενική Πειραιώς, Ελπίς Αμπελοκήπων Θεσσαλονίκης, Περσέας Θεσσαλονίκης, Φοίνικας Πολίχνης, Χ.Α.Ν.Θ.

## Β' Φάση
Συμμετείχαν οι 5 ομάδες της Α΄2 Εθνικής Κατηγορίας και οι 3 ομάδες της Πρε Λιγκ Ανδρών που  δήλωσαν  συμμετοχή (Άρης Θεσσαλονίκης, Ηρακλής Θεσσαλονίκης, Ήφαιστος Φλώρινας)
### 1η αγωνιστική
Από τις 8 ομάδες προκρίθηκαν απευθείας με κλήρωση στη 2η αγωνιστική 4 ομάδες. Οι υπόλοιπες δημιούργησαν με κλήρωση 2 ζευγάρια. Η Αρμενική Πειραιώς και ο Ήφαιστος Φλώρινας, εφόσον συμμετείχαν στην κλήρωση των ζευγαριών, δεν επρόκειτο να κληρωθούν μεταξύ τους. Σε περίπτωση ζευγαριού με ομάδες διαφορετικής κατηγορίας, γηπεδούχος ήταν η ομάδα που ανήκει στην Α΄2 Εθνική κατηγορία Ανδρών (χαμηλότερη).
Τελικά δημιουργήθηκαν τα ακόλουθα ζευγάρια: 

### 2η αγωνιστική
Συμμετείχαν οι 4 ομάδες που προκρίθηκαν άνευ αγώνος και οι 2 νικήτριες της 1ης αγωνιστικής. Η Αρμενική Πειραιώς και ο Ήφαιστος Φλώρινας δεν επρόκειτο να κληρωθούν μεταξύ τους. Σε περίπτωση ζευγαριού με ομάδες διαφορετικής κατηγορίας, γηπεδούχος θα ήταν η ομάδα που ανήκει στην Α΄2 Εθνική κατηγορία Ανδρών (χαμηλότερη). Τελικά δημιουργήθηκαν τα ακόλουθα ζευγάρια: 

## Γ' Φάση
Συμμετείχαν οι ομάδες που προκρίθηκαν από τη Β' Φάση και οι ομάδες που κατέλαβαν τις θέσεις 5η – 9η στο τέλος του Α' Γύρου του Πρωταθλήματος Βόλεϊ Λιγκ 2023-24. Σε περίπτωση ζευγαριού με ομάδες διαφορετικής κατηγορίας, γηπεδούχος ήταν η ομάδα που ανήκει στην χαμηλότερη κατηγορία. Η κλήρωση ανέδειξε τα ακόλουθα ζευγάρια: 

## Προημιτελικοί
Συμμετείχαν οι νικήτριες της Γ' Φάσης και οι 4 ομάδες που κατέλαβαν τις θέσεις 1η – 4η στον Α' γύρο του Πρωταθλήματος  Βόλεϊ Λιγκ 2023-24. Η κλήρωση ανέδειξε τα ακόλουθα ζευγάρια. Βάσει προκήρυξης γηπεδούχος ήταν η ομάδα που προκρίθηκε από την Γ' Φάση.

## Τελική φάση (Φάιναλ-4)
Η τελική φάση (φάιναλ-4) διεξήχθη το διήμερο 29 Μαρτίου - 30 Μαρτίου 2024 στη Λάρισα στο γυμναστήριο Ε.Α.Κ. Νεάπολης,  και καλύφθηκε τηλεοπτικά από τη δημόσια τηλεόραση ΕΡΤ-3. 

### Ημιτελικοί
Ο πρώτος ημιτελικός άρχισε στις 17.00΄ και ο δεύτερος στις 20.15΄ ώρα Ελλάδας.

### Τελικός
Ο τελικός διεξήχθη στις 30 Μαρτίου 2024 και ξεκίνησε στις 20.15΄ ώρα Ελλάδας. Ο Ολυμπιακός Πειραιώς επικράτησε με 3–2 του Μίλωνα Νέας Σμύρνης και κατέκτησε το 17ο κύπελλο στην ιστορία του.

* **MVP:** - Δημήτρης Τζούριτς (Ολυμπιακός) 
* **Διαιτητές:** Γεροθόδωρος (Αθήνας και Ανατολικής Αττικής), Γεωργιάδης (Βορείου Ελλάδας)
** ** Πειραιώς** (Ντανιέλ Καστεγιάνι): Στερν 21 (17/36 επ., 3 άσσοι, 1 μπλοκ), Γκουσταβάο 9 (6/11 επ., 3 μπλοκ), Κουμεντάκης 12 (11/26 επ., 1 μπλοκ, 53% υπ. - 28% άριστες), Τράβιτσα 3 (3 μπλοκ), Τζούριτς 20 (13/16 επ., 7 μπλοκ), Ιντάλγκο 10 (9/25 επ., 1 άσσος, 50% υπ. - 20% άριστες) / Τζιάβρας (λ, 37% υπ. - 21% άριστες), Βαϊόπουλος, Κομητούδης, Δαλακούρας
** 22px **[[Α.Ο.Ν.Σ. Μίλων|Μίλων Νέας Σμύρνης]]**: (Σάκης Ψάρρας): Χαραλαμπίδης Δ. 7 (4/9 επ., 3 μπλοκ), Μπάσης 1 (1/4 επ.), Γιορντάνοφ 25 (24/45 επ., 1 μπλοκ), Μολίνα 15 (12/33 επ., 3 άσσοι, 55% υπ. - 39% άριστες), Πολουγιάν 15 (15/35 επ., 48% υπ. - 30% άριστες), Χερ 2 (2 άσσοι) / Χανδρινός Αρ. (λ, 60% υπ. - 33% άριστες), Θεοδόσης 5 (4/4 επ., 1 μπλοκ), Νανόπουλος

## Παραπομπές


## Εξωτερικοί σύνδεσμοι - Πηγές
* Ειδική Προκήρυξη Κυπέλλου Ελλάδας Ανδρών Περιόδου 2023-24 volleyball.gr 
* Συμπληρωματική Ειδική Προκήρυξη Κυπέλλου Ελλάδας Ανδρών Περιόδου 2023-24 volleyball.gr 
* Περιφέρεια Θεσσαλίας, Δήμος Λαρισαίων και Ε.Ο.ΠΕ. έκαναν το πρώτο σερβίς του Φάιναλ-4 www.volleyball.gr 
* Αποτελέσματα Κυπέλλου Ελλάδας Ανδρών 2023-24 volleyball.gr 
* Το πανόραμα του Κυπέλλου 2023-24 www.volleyleague.gr 

2023 2024
Κυπελλο Ελλαδας Πετοσφαιρισης Ανδρων 2023 2024
Κυπελλο Ελλαδας Πετοσφαιρισης Ανδρων 2023 2024